80 



Ne si prent ne ne sen lace 

 Mes cil a finement la grace 

 375 Nostre seignor que issi oure 

 Dragon ne serpent ne coloure 

 Naura ia de salme baillie 

 Quant la force ert au cors faillie 

 Anceis irra mult bele ueie 



380 



Pur deu seignors femmes e homes 

 Nus qui uncore en larbre sumes 

 E auon este grant piece 

 Pur ueon nus ainz quil chiece 



385 Nus qui tanz iors auon veu 

 E tantes nuz auon ieu 

 En pecchie e uilainement 

 E ueom bien apertement 

 Que le pie de nostre arbre faut 



890 Ne gardon lore quil sen aut 

 En la fosse sor le dragon 

 Pur amur deu que atendum 

 Se nus fuisson uerai confes 

 E il chaist tut a vn fes 



396 Vncore ne nus peust chaleir 

 E quant rien ne nus puet ualeir 

 Fors la confession uerraie 

 E satisfaction e paie 

 De tant come nus poon rendre 



400 Nus qui ia somes pudre e cendre 

 E nauom mes rascine entiere 

 E bien ueom en la quarire 

 Le mal dragon qui nus atent 

 Sor qui nostre arbre cline e pent 



405 Que atendum cest merueillie 

 Certes que home ne sesueille 

 Si mait deus ieo mesmerueil 

 Que ieo meimes ne mesueil 

 Mes ieo e raaint somes trai 



